Kvennalandsliðs í fótbolta vann stórsigur á Tékkum í undankeppni heimsmeistaramótsins á Laugardalsvelli í gærkvöld, 4-0. Þjálfari Íslands segir að íslenska liðið hefði verið í slæmum málum í riðlinum ef sigur hefði ekki unnist.
Tékkar eru með sterkt lið og voru nálægt því að vinna Hollendinga í fyrstu umferð, 1-1 jafntefli var niðurstaðan í þeim leik en Holland er ríkjandi Evrópumeistari og silfurverðlaunahafi frá síðasta heimsmeistaramóti. Berglind Björg Þorvaldsdóttir kom Íslandi yfir á 12. mínútu en markið þó skráð sem sjálfsmark Barböru Votikovu, markvarðar, Tékka og staðan var 1-0 í hálfleik. Á 59. mínútu skoraði Dagný Brynjarsdóttir og kom Íslandi í 2-0, Svava Rós Guðmundsdóttir kom inn á sem varamaður á 75. mínútu og var aðeins sex mínútur að skora og koma Íslandi í 3-0 áður en Gunnhildur Yrsa Jónsdóttir rak smiðshöggið með fjórða markinu.
Þorsteinn Halldórsson landsliðsþjálfari segir að sigurinn hafi vægast sagt verið mikilvægur fyrir íslenska liðið.
Komment 2310 Sport komment hadegi (Transfer íþróttir)
sagði varnarmaðurinn Guðrún Arnardóttir en þar áður var rætt við Gunnhildi Yrsu, Dagnýju og Þorstein þjálfara. Næsti leikur Íslands verður á þriðjudaginn gegn Kýpur sem tapaði 8-0 fyrir Hollandi í gærkvöldi.
Borce Ilievski er óvænt hættur sem þjálfari ÍR í úrvalsdeild karla í körfubolta. Borce hefur þjálfað ÍR frá árinu 2015. Liðið hefur tapað fyrstu þremur leikjum sínum í deildinni á tímabilinu. Þriðju umferð deildarinnar lauk í gærkvöld með tveimur leikjum, Njarðvík vann Val 96-70 er með fullt hús stiga á toppnum. Þá vann Vestri sinn fyrsta sigur í deildinni með því að leggja Þór frá Akureyri.
Einn leikur fór fram í ensku úrvalsdeildinni í fótbolta í gærkvöld, Arsenal vann 3-1 sigur á Aston Villa og komst upp í níunda sæti deildarinnar.
Þorsteinn Halldórsson, þjálfari kvennalandsliðs Íslands í fótbolta, segir að liðið væri í slæmum málum í undankeppni HM ef það hefði ekki unnið Tékka í gærkvöldi. Ísland vann sannfærandi sigur, 4-0.